U skladu s člankom 10. i člankom 46. Zakona o proračunu (Narodne novine br.  144/2021) ravnateljica Dječjeg vrtića Radost uz I. izmjene i dopune Financijskog  plana Dječjeg vrtića Radost za 2025. godinu donosi sljedeće

**OBRAZLOŽENJE PRIJEDLOGA I. IZMJENA I DOPUNA  FINANCIJSKOG PLANA ZA 2025. GODINU**

**Opći dio**

Upravno vijeće Dječjeg vrtića Radost dana 17. prosinca 2025. godine usvojilo je Financijski plan Dječjeg vrtića Radost za 2025. godinu za razdoblje 2025.-2027. godine, u kojem je planirano kako će se u 2025. godini ostvariti 3.668.000,00 EUR prihoda i 3.683.000,00 EUR rashoda. Bilo je procijenjeno kako će se proračunska 2024. godina završiti s viškom od 15.000,00 EUR, te se višak planira u cijelosti iskoristiti u 2025. godini kako bi se podmirio planirani manjak prihoda te su za iznos od 15.000,00 EUR planirani rashodi u 2025. godini viši od planiranih prihoda.

Ovim Prijedlogom I. Izmjena i dopuna Financijskog plana ukupni plan se povećava za 292.600,00 EUR te novi plan sada iznosi 3.975.600,00 EUR.

Prihodi iz nadležnog proračuna povećavaju se za 251.000,00 EUR, a prihodi od roditelja za 38.000,00 EUR. Razlog ovog povećanja leži u povećanju iznosa sufinanciranja od strane drugih općina u cijeni programa vrtića za smještaj djece iz drugih općina te u činjenici naplate nenaplaćenih prihoda iz 2024. godine. Donacije se povećavaju za 200,00 EUR, a vlastiti prihodi smanjuju se za 1.000,00 EUR. Također povećava se i iznos prenesenog viška iz prethodne godine koji je 4.400,00 EUR viši od prethodno planiranog.

Navedenim će se prihodima financirati rashodi za zaposlene, materijalni rashodi te rashodi za nabavu nefinancijske imovine. Povećanje rashoda za zaposlene potrebno je radi izmjene osnovica sukladno odredbi čl. 47 važećeg kolektivnog ugovora i Odluci Vlade o visini osnovice za obračun plaća u javnim službama u 2025. godini temeljem kojih se od mjeseca veljače 2025. primjenjuje osnovica 975,60 EUR, a od rujna osnovica 1004,87 EUR. Povećanje materijalnih rashoda potrebno je s ciljem korekcije plana uslijed povećanja cijena roba i usluga temeljem sklopljenih ugovora s dobavljačima te rashoda za nabavu nefinancijske imovine radi nabave profesionalne perilice posuđa u kuhinji R1 i zamjene dotrajalih ležaljki u objektu Radost 1.

**Posebni dio**

U okviru programa 3004 Predškolski odgoj, Financijskim planom za 2025. godinu planirane su dvije aktivnosti; Aktivnost A300401 Dječji vrtić i jaslice i Aktivnost A300404 te Kapitalni projekt Dogradnje objekta dječjeg vrtića za koji je u 2024. godini izrađen Idejni projekta dogradnje Dječjeg vrtića Radost. Predmetnim izmjenama ukupni rashodi Kapitalnog projekta ostaju nepromijenjeni u odnosu na Financijski plan DV Radost za 2025. godinu.

Ukupni rashodi ovim I. Izmjenama i dopunama Financijskog plana za 2025. godinu na Aktivnosti A300401 Dječji vrtić i jaslice povećavaju se za ukupni iznos od 292.600,00 EUR i ukupno iznose 3.800.800,00 EUR.

Na Aktivnosti A300404 Razvoj inkluzivnog predškolskog modela, ukupni rashodi ostaju nepromijenjeni u odnosu na Financijski plan Dječjeg vrtića Radost za 2025. godinu, obzirom da nisu primljena sredstva Ministarstva znanosti obrazovanja i mladih i oni ukupno iznose 54.800,00 EUR.

Financiranje Aktivnosti A300401 Dječji vrtić i jaslice planira se:

- iz izvora opći prihodi i primici u ukupnom iznosu od 3.728.200,00 EUR,

- iz izvora vlastiti prihodi u iznosu od 3.100,00 EUR,

- iz prihoda za posebne namjene u iznosu od 45.000,00 EUR,

- iz izvora pomoći u iznosu od 4.400,00 EUR,

- iz izvora donacija 700,00 EUR

- iz prenesenog viška koji potječe od prihoda za posebne namjene u iznosu od 19.400,00 EUR.

Aktivnost A300401 Dječji vrtić i jasliceobuhvaća redovni desetosatni program vrtića i jaslica, alternativni program prema koncepciji Marie Montessori, program za darovitu djecu rane i predškolske dobi te program predškole čija se provedba temelji na čl. 15 a Zakona o predškolskom odgoju i obrazovanju (NN 10/97, 107/07, NN 94/13, 98/19, 57/22,101/23).

Ovim Prijedlogom I. Izmjena i dopuna Financijskog plana Dječjeg vrtića Radost za 2025. godinu, putem poboljšanja infrastrukture osigurava se ostvarenje cilja osiguranja materijalnih uvjeta za obavljanje redovne djelatnosti vrtića te podizanje kvalitete odgojno obrazovnog rada. Osiguranje materijalnih uvjeta rada pridonosi stvaranju pozitivnog okruženja za cjelovit razvoj djetetovih potencijala u okviru skrbi za djecu i odgojno-obrazovnog rada, poticanje partnerstva s roditeljima i otvorenost ustanove prema društvenoj sredini.

Ostvarivanje ovih ciljeva dokazuju pokazatelji uspješnosti financijskih i nefinancijskih ciljeva.

Pokazatelji uspješnosti financijskih ciljeva su: poboljšanje materijalnih uvjeta rada te potpuna iskorištenost kapaciteta za smještaj djece, pokriće troškova te mogućnost ulaganja u kadrove, prostor i opremu.

Pokazatelj uspješnosti nefinancijskih ciljeva su:, kvaliteta odgojno obrazovnog rada, valorizacija procesa te praćenje potreba korisnika te iskorištenost kapaciteta.

U Jastrebarskom, 09.07.2025.

KLASA: 400-01/25-01/01

URBROJ: 238-12-66-04-25-01

Ravnateljica

Josipa Fran